

**Comisia economică, industrii, servicii, turism și antreprenoriat**

**Nr.XX/135/08.04.2025**

**SINTEZA**

 **lucrărilor Comisiei din 08.04.2025**

**Ora: 12:00**

La lucrările ședinței, senatorii au fost prezenți conform listei de prezență.

Dezbaterile au fost conduse, de către președintele comisiei, senatorul Sorin VLAȘIN.

Ordinea de zi a fost adoptată cu unanimitate.

**1. L36/2025 Propunere legislativă pentru completarea art.22 din Legea nr.10/1995 privind calitatea în construcții. Aviz**

Reglementări: la încheierea promisiunii de vânzare dezvoltatorul poate solicita un avans de maximum 10% din prețul total al imobilului supus tranzacției, avansul putând fi mai mare, dar nu mai mult de 40% din prețul total al imobilului supus tranzacției, în situația în care dezvoltatorul are încheiat un contract de asigurare de pierderi financiare, conform articolului 22 din Legea nr.287/2009 privind Codul civil, cu una din societățile de asigurare autorizate, în condițiile Legii nr.237/2015 privind autorizarea și supravegherea activității de asigurare și reasigurare.

Membrii comisiei au hotărât cu majoritate de voturi adoptarea unui aviz favorabil cu amendamente admise și respinse, 9 voturi pentru, 3 voturi împotrivă si 3 abțineri.

Vot amendamente admise: 9 voturi pentru, 3 voturi împotrivă și 3 abțineri.

Vot amendamente respinse: 12 voturi pentru respingere și 3 voturi pentru admitere.

**2. L76/2025 Proiect de lege privind aprobarea Ordonanței de urgență a Guvernului nr.18/2025 pentru modificarea art.5 alin.(5 indice 1) și art.12 alin.(1 indice 1) din Legea nr.255/2010 privind exproprierea pentru cauză de utilitate publică, necesară realizării unor obiective de interes național, județean și local. Aviz**

Reglementări: ”este necesară instituirea de măsuri pentru facilitarea finalizării în termenele asumate a proiectelor finanțate din fonduri nerambursabile”.

Invitați: Ionuț Săvoiu, secretar de stat- Ministerul Transporturilor și Infrastructurii (on-line).

Membrii comisiei au hotărât cu majoritate de voturi adoptarea unui aviz favorabil, 14 voturi pentru și 1 vot împotrivă.

**3. L78/2025 Propunere legislativă pentru stimularea investițiilor în stocarea energiei electrice și modificarea art.291 alin.(2) din Legea 227/2015 Codul Fiscal. Aviz**

Reglementări: includerea sistemelor de stocare aferente panourilor fotovoltaice în cota redusă de TVA de 9%.

Membrii comisiei au hotărât cu majoritate de voturi adoptarea unui aviz negativ, 13 voturi pentru adoptarea unui aviz negativ și 2 abțineri.

 **4.. L72/2025 Propunere legislativă pentru modificarea art.7 și art.28 din Legea nr.227/2015 privind Codul Fiscal și art.3 din Legea nr.15/1994 privind amortizarea capitalului imobilizat în active corporale și necorporale. Aviz**

Reglementări: actualizarea valorii minime de intrare a mijloacelor fixe cu suma rezultată din înmulțirea unui coeficient de 1,5 cu salariul de bază minim brut pe țară garantat în plată în vigoare la data intrării în patrimoniul contribuabilului.

Invitați: Alin Andrieș, secretar de stat - Ministerul Finanțelor (on-line).

 Membrii comisiei au hotărât cu majoritate de voturi adoptarea unui aviz negativ, 9 voturi pentru, 5 împotrivă și 1 abținere.

**5. COM (2025) 80 final Propunere de DIRECTIVĂ A PARLAMENTULUI EUROPEAN ȘI A CONSILIULUI de modificare a Directivelor (UE) 2022/2464 și (UE) 2024/1760 în ceea ce privește datele de la care statele membre trebuie să aplice anumite cerințe de raportare și de diligență. Aviz/Proces-Verbal.**

Invitați: Alin Andrieș, secretar de stat - Ministerul Finanțelor (on-line).

 Membrii comisiei au hotărât cu unanimitate de voturi adoptarea unui Proces-Verbal, 15 voturi pentru.

**6. COM (2025) 100 final Propunere de REGULAMENT AL PARLAMENTULUI EUROPEAN ȘI AL CONSILIULUI privind statisticile nefinanciare referitoare la bunurile imobile comerciale. Aviz/Proces-Verbal.**

Invitați: Alin Andrieș, secretar de stat - Ministerul Finanțelor (on-line); Tudorel Andrei, președinte – Institutul Național de Statistică.

Membrii comisiei au hotărât cu unanimitate de voturi adoptarea unui Proces-Verbal, 15 voturi pentru.

**Prezență, 08 aprilie 2025**

|  |  |  |  |
| --- | --- | --- | --- |
| **Nr. Crt.** | **Numele şi Prenumele****Funcția** | **Grupul Parlamentar** |  |
| **1.** | **VLAȘIN Sorin****Președinte** | **P.S.D** | **Prezent**  |
| **2.** | **CATANA Claudiu-Daniel****Vicepreședinte** | **P.S.D** | **Prezent**  |
| **3.** | **FODOCA Liviu-Iulian****Secretar** | **P.O.T** | **Prezent**  |
| **4.** | **ZAMFIR Daniel-Cătălin** | **P.S.D** | **Înlocuit de Cătălin GRAUR** |
| **5.** | **JIANU Florin-Nicolae** | **P.S.D** | **Prezent on-line** |
| **6.** | **MIHAI Daniela** | **P.S.D** | **Prezent**  |
| **7.** | **PETRE George - Cezar** | **A.U.R** | **Prezent**  |
| **8.** | **SILEGEANU Cătălin** | **A.U.R** | **Prezent on-line** |
| **9.** | **VASILE Marian** | **A.U.R** | **Prezent on-line** |
| **10.** | **MARIAN Călin-Petru** | **P.N.L** | **Prezent**  |
| **11.** | **COTEȚ Mihai** | **P.N.L** | **Înlocuit de Petrică Lucian RUSU** |
| **12.** | **ALEXANDRU Victoria-Violeta** | **U.S.R** | **Prezent** |
| **13.** | **ȘTEFĂNACHE Gheorghe** | **U.S.R** | **Înlocuit de Sorin-Gheorghe ȘIPOȘ** |
| **14.** | **ANTAL** [**István-Loránt**](https://www.senat.ro/FisaSenator.aspx?ParlamentarID=DE52F6DF-260B-4042-9A60-095A0DBFE661) | **U.D.M.R** | **Prezent**  |
| **15.** | **RUSU Ioan - Cristian** | **S.O.S** | **Prezent** |

**PREŞEDINTE, SECRETAR,**

**Senator Sorin VLAȘIN Senator Liviu-Iulian FODOCA**